CELEX: 32012D0061
Language: sl
Date: 2012-01-27 00:00:00
Title: 2012/61/EU: Sklep Sveta z dne 27. januarja 2012 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja De Nederlandsche Bank

2.2.2012   
            
            
               SL
            
            
               Uradni list Evropske unije
            
            
               L 30/19
            
         SKLEP SVETA
   z dne 27. januarja 2012
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja De Nederlandsche Bank
   (2012/61/EU)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila Evropske centralne banke z dne 9. decembra 2011 Svetu Evropske unije o zunanjem revizorju centralne banke De Nederlandsche Bank (ECB/2011/22) (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
            
         
               (2)
            
            
               Mandat sedanjih zunanjih revizorjev De Nederlandsche Bank je potekel po reviziji za poslovno leto 2011. Zato je treba imenovati zunanje revizorje od poslovnega leta 2012.
            
         
               (3)
            
            
               De Nederlandsche Bank je izbrala Deloitte Accountants B.V. za svojega zunanjega revizorja za poslovna leta od 2012 do 2018.
            
         
               (4)
            
            
               Svet ECB je priporočil, naj se družba Deloitte Accountants B.V. imenuje za zunanjega revizorja De Nederlandsche Bank za poslovna leta od 2012 do 2018.
            
         
               (5)
            
            
               Zato je treba upoštevati priporočilo Sveta ECB in ustrezno spremeniti Sklep Sveta 1999/70/ES (2) –
            
         SPREJEL NASLEDNJI SKLEP:
   Člen 1
   Člen 1(8) Sklepa 1999/70/ES se nadomesti z naslednjim:
   
      „8.   Deloitte Accountants B.V. se odobri kot zunanji revizor za De Nederlandsche Bank za poslovna leta od 2012 do 2018.“
   
   Člen 2
   Ta sklep začne učinkovati na dan uradnega obvestila.
   Člen 3
   Ta sklep je naslovljen na Evropsko centralno banko.
   
      V Bruslju, 27. januarja 2012
      
         
            Za Svet
         
         
            Predsednik
         
         N. WAMMEN
      
   
   
      (1)  UL C 367, 16.12.2011, str. 1.
   
      (2)  UL L 22, 29.1.1999, str. 69.